Eronda 10 ming nafar tibbiyot xodimi koronavirusga chalindi

Eronda shu paytgacha 10 ming nafar tibbiyot xodimi koronavirus bilan kasallandi, deya xabar bergan ILNA axborot agentligi.
“Eronda 10 mingga yaqin tibbiyot xodimi ushbu o`lim virusi bilan kasallandi va ularning bir qanchasi vafot etdi” deydi Eron sog`liqni saqlash vaziri o`rinbosari Qosim Janbabay.
Eron Yaqin sharqdagi virus eng ko`p tarqalgan davlatlardan biri bo`lib, bu mamlakatda hozirgacha 126949 kishi virus bilan kasallangan va ularning 7183 nafari vafot etgan. 98808 kishi koronavirusdan butunlay sog`aygan bo`lib, ayni paytda 20958 kishi kasalxonarda davolanmoqda. Ammo, Eronda pandemiyaning cho`qqiga chiqish davri o`tib bo`ldi. Ayni paytda bu mamlakatda karantin cheklovlari ancha yumshatilgan.